Likumprojekts

**Grozījumi Latvijas Republikas valsts robežas likumā**

Izdarīt Latvijas Republikas valsts robežas likumā (Latvijas Republikas Saeimas un Ministru Kabineta Ziņotājs, 2009, 24. nr.; Latvijas Vēstnesis, 2012, 38. nr.; 2013, 118. nr.; 2015, 245. nr.; 2017, 21. nr.; 2018, 65. nr.; 2019, 225., 248A. nr.) šādus grozījumus:

1. Izteikt 11. panta trešo daļu šādā redakcijā:

"(3) Kārtību, kādā ārvalstu karakuģi un citi ārvalstu valsts dienestu kuģi ienāk un uzturas teritoriālajā jūrā, iekšējos ūdeņos un ostās, kā arī iziet no teritoriālās jūras, iekšējiem ūdeņiem un ostām, nosaka Ministru kabinets."

2. Papildināt pārejas noteikumus ar 7. punktu šādā redakcijā:

"7. Ministru kabinets līdz 2022. gada 1. janvārim izdod šā likuma 11. panta trešajā daļā minētos noteikumus. Līdz attiecīgo noteikumu spēkā stāšanās dienai ir spēkā Ministru kabineta 2016. gada 23. februāra noteikumi Nr. 108 "Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām"."

Ministru prezidenta biedrs,

aizsardzības ministrs

A. Pabriks